<classify> NORA DAMIAN- DAR ES SALAM MALI za Kampuni yaMbowe Limited, inayomilikiwa na Mwenyekiti wa Chama cha Demokrasia na MaendeleoChadema, Freeman Mbowe, zimeuzwa kwa mnada huku Shirika la Nyumba la TaifaNHC likisema litaendelea kumdai kufidia deni analodaiwa. Mbowe anadaiwa na NHCSh bilioni 1.1 ambazo ni deni la pango la miaka 20 katika jengo iliyokuwamoclabu ya Bilcanas lililokuwa katika makutano ya barabara ya Mkwepu na IndiraGandhi ambalo ilivunjwa mwaka juzi. Mnada huo uliendeshwa jana na Kampuni ya Udalali ya Fosters katika Bandari ya Dar es Salaam ambapo MTANZANIA lilishuhudia mali mbalimbali zikiuzwa huku watu wachache wakijitokeza. Katika mnada huo vituvilivyouzwa kwa bei ya juu ni taa ambazo ziliuzwa kwa Sh milioni 7 na majukwaayaliyouzwa kwa Sh milioni 5. Sehemu kubwa ya malizilizokuwepo eneo hilo ziliuzwa isipokuwa makochi ambayo mnunuzi alitakakuyanunua kwa Sh 100,000 na dalali akakataa kwakuwa ni bei ya chini. Mali nyingine ambazohazijauzwa hadi gazeti hili linaondoka eneo hilo ni jenereta na mashime yakupoozea cooling system. Mkurugenzi wa Kampuniya Udalali ya Fosters, Joshua Mwaituka, alisema mali nyingi zimeuzwa kwa bei yachini kwa sababu zimechakaa kwa kukaa muda mrefu. Mnada hauna bei siku zotewanunuzi ndio wanashindana, sisi tunaangalia anayefika bei ya juu. Vitu vingine kamamakochi yote yale, mtu anataka kwa Sh 100,000 nimeshindwa kuuza, alisemaMwaituka. Naye Meneja wa Kitengocha Kukusanya Madeni NHC, Japhet Mwanasenga, alisema wanamdai Mbowe Sh bilioni1.1 na kiasi kitakachosalia baada ya mnada huo wataendelea kumdai. Hata hivyo Meneja huyohakuwa tayari kutaja kiasi kilichopatikana jana kwa madai kuwa bado vituhavijaisha. Tukishauza fedhailiyopatikana tunaingiza kwenye akaunti na kiasi kilichobaki tunaendeleakumdai,alisema Mwanasenga. Kuhusu malizitakazoshindikana kuuzwa alisema; Shirika linao utaratibu wake, ikitokeahavijauzwa tutagawa hata kwa taasisi za dini kuliko kuuza kwa bei ya chini.Mmoja wa wanunuzi, Mudathiri Kamanya, alisema alinunuamajukwaa kwa Sh milioni 5 na anatarajia kwenda kuyauza kwa mtu mwingine. Mnunuzi mwingineAbdallah Omary, alisema alinunua majiko, majokofu, viyoyozi na viti kwa kati yaSh 600,000 na milioni1.6. Mwaka juzi NHClilibomoa jengo iliyokuwa Klabu ya Bilicanas ambapo kabla ya ubomoaji huo,Mbowe alipewa siku 14 kulipa deni hilo hata hivyo alishindwa hatuailiyosababisha mali zake kutolewa nje. Kutokana na hali hiyo, Mbowe kupitia mawakili wake,John Malya na Peter Kibatala, walifungua shauri la kupinga kuondolewa katikajengo hilo Mahakama Kuu ya Tanzania na kutaka kurudishwa katika jengo hilo.Hata hivyo, maombi hayo yalitupiliwa mbali Oktoba 17, 2016 na Jaji SivangilwaMwangesi ambaye alisema NHC ilifuata taratibu zote katika kuiondoa Mbowe HotelsLimited.  <topic>: kitaifa 